钦定古今图书集成/理学汇编/文学典/第168卷 > 《县令尹侯亨夫德政碑诗》郝仪
## 钦定古今图书集成/理学汇编/文学典/第168卷 > 《县令尹侯亨夫德政碑诗》郝仪

“赫赫圣皇，思愈民瘼。岂无多士，承宣祗若。于惟尹侯，
洵美且都。荐膺膴仕，名实胥符。蕞尔小邑，民贫土瘠。
侯之戾止”，秉心无斁。抚我疮痏，闵我耕桑。衣之食之，
弦诵琅琅。瞻言百里，河水弥弥。迺决迺防，迺正疆理。
有弊斯革，有利斯存。民用实繁，载笑载言。“既奠我居，
又宽我力。伊谁之功，惟侯之德。侯云遄归，我思何极。
何其有极”，征诸石刻。